Islanda

Le Republica de Islanda es un pais insular del Oceano Atlantic Nord, situate inter Groenlandia, Scotia, e Norvega, al nord-west del Insulas Faroe. Illo es un membro del Association Europee de Libere Excambio (AELE) e del Organisation del Tractato del Atlantico Nord (OTAN).

 Historia 
Un del theorias re le populamento de su territorio actual affirma que le prime populatores del insula arrivava in le seculo VIII EC e que illos esseva membros de un mission de monachos cognoscite como papar, proveniente de Irlanda o Scotia, ben que non existe discopertas archeologic que appoia iste hypothesis. On pensa que le monachos abandonava le insula quando arrivava le scandinavos, qui se establiva inter le annos 870 e 930.

Le prime colono nordic permanente cognoscite esseva Ingólfur Arnarson, qui construeva su ferma in le zona del actual capital in le anno 874. Ingólfur esseva sequite pro multe altere colonos e su sclavos irlandese. In 930, le plus parte del terreno cultivabile esseva occupate e fundava se le Althing, un parlamento legislative e judicial, como centro politic del Confederation Islandese. Le christianismo esseva adoptate in le anno 1000. Le Confederation durava usque 1262, quando le systema politic ideate pro le colonos original esseva incapace  de affrontar le poter de alicun islandese.

 Geographia 
Islanda es locate in le oceano Atlantic al sud del circulo polar arctic, que passa a transverso del parve insula de Grimsey fronte al costa nord de Islanda, ma non a traverso del parte continental del pais. A differentia de Groenlandia, illo es parte de Europa, non de America del Nord, ben que le parte geologicamente le insula ubica se inter ambe placas continental. Le insulas plus proxime al pais es Groenlandia (a 287 km) e le Insulas Feroe.

 Cultura 
 Lingua 
Le lingua official del pais es le lingua islandese. Multe personas parola anglese e danese proque illo es obligartori secundo le Plan de Studios National.

 Religion 
Le religion de stato es le religion del Ecclesia National de Islanda (lutheran). Altere religion importante es le Ásatrúarfélagið, un religion neopagan. Islanda esseva le prime pais en acceptar un religion neopagan como religion legal.